
Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članaka 6. i 13. Zakona o upravljanju nekretninama i pokretninama u vlasništvu Republike Hrvatske („Narodne novine“ broj 155/23), članaka 4. i 12. stavka 2. Uredbe o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu darovanja („Narodne novine“ broj 35/25) i članka 45. Statuta Općine Antunovac («Službeni glasnik Općine Antunovac» broj 2/13, 3/18, 7/19, 3/20, 2/21 i 7/21), Općinski načelnik Općine Antunovac, dana 22. srpnja 2026. godine, donosi
PRIJEDLOG ODLUKE
o odricanju od potraživanja prema Republici Hrvatskoj u svrhu realizacije darovanja nekretnine u vlasništvu Republike Hrvatske, k.č.br. 921/4 u k.o. Antunovac
Članak 1.



Općinsko vijeće Općine Antunovac donosi Odluku o odricanju od potraživanja prema Republici Hrvatskoj u svrhu darovanja nekretnine u vlasništvu Republike Hrvatske, k.č.br. 921/4 u k.o. Antunovac.
Članak 2.


Općina Antunovac zatražila je od Osječko-baranjske županije darovanje nekretnine u vlasništvu Republike Hrvatske, upisane u ZK ulošku 874, k.č.br. 921/4 u k.o. Antunovac, površine 103638 m2, oranica.
Članak 3.


Općina Antunovac, u svrhu darovanja nekretnine iz članka 2. ove Odluke, a sukladno odredbi članka 13 stavka 2. Uredbe o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu darovanja („Narodne novine“ broj 35/25) odriče se svih potraživanja prema Republici Hrvatskoj.

Članak 4.


Ovom Odlukom ovlašćuje se Općinskog načelnika Općine Antunovac da potpiše Izjavu o odricanju od svih potraživanja prema Republici Hrvatskoj koja će proizvesti pravni učinak pod uvjetom realizacije ugovora o darovanju nekretnine iz članka 2. ove Odluke.

Članak 5.


Ovaj Prijedlog odluke daje se Općinskom vijeću Općine Antunovac na usvajanje.

Članak 6.


Ova Odluka stupa na snagu danom donošenja i objavit će se u «Službenom glasniku Općine Antunovac».
KLASA: 302-01/26-01/01
URBROJ: 2158-801-26-16
U Antunovcu, 22. srpnja 2026. godine   
                                                                                                    OPĆINSKI NAČELNIK
           Davor Tubanjski, bacc. ing. agr.
